Document ID: /roh_data/filtered/fineweb-2-filterrobots_roh.jsonl.gz/48490

Tge n'è il DEP betg?
Il DEP na cuntegna betg tut las infurmaziuns davart la sanadad d'ina pazienta u d'in pazient ch'èn registradas electronicamain, mabain mo quellas ch'èn relevantas per autras spezialistas e spezialists e per l'ulteriur tractament.
Nagin rapport medical
Ultra dal DEP maina la persuna spezialisada dal sectur da sanadad er vinavant in rapport medical cumplet da sias pazientas e da ses pazients. Quel cuntegna bler dapli infurmaziuns ch'il DEP, sco per exempel las notizias persunalas da la persuna tractanta.
Nagin deposit per las autoritads
En il DEP na vegnan arcunads nagins documents d'autoritads u d'assicuranzas da malsauns. Pervia da quai n'han quellas er nagin access al DEP.